Privatlivspolitik for ansøgere

Version 5  
Opdateret: 10. november 2022

# Beskyttelse af dit privatliv

Som led i din ansættelse behandler Frederiksberg Forsynings Serviceselskab A/S dine personoplysninger og har derfor vedtaget denne privatlivsbeskyttelsespolitik, der fortæller dig, hvordan dine og dine referencepersoners personoplysninger behandles, og hvilke rettigheder du har som registreret.

Denne privatlivspolitik fortæller, hvordan vi behandler personoplysninger om jobansøgere i forbindelse med opfordrede- og uopfordrede ansøgninger via rekrutteringssystemet Emply International og i forbindelse med øvrig rekruttering, fx via rekrutteringsbureauer.

* Vi tager behandling af dine persondata alvorlig.
* Vi sikrer rimelig og gennemsigtig databehandling.
* Vi sikrer, at dine personoplysninger behandles i overensstemmelse med gældende persondatalovgivning.

Vi opfordrer dig i øvrigt til ikke at sende os personfølsomme oplysninger\* i forbindelse med rekrutteringen, med mindre særlige grunde taler herfor.

# Dataansvar og kontaktoplysninger

Frederiksberg Forsynings Serviceselskab A/S er dataansvarlig og har dermed ansvaret for, at dine personoplysninger bliver behandlet i overensstemmelse med gældende persondatalovgivning.

Frederiksberg Forsynings Serviceselskab A/S har følgende kontaktoplysninger:

Frederiksberg Forsynings Serviceselskab A/S

HR-afdelingen

Stæhr Johansens Vej 38,

2000 Frederiksberg

Tlf. 38185000,

E-mail: [hr@frb-forsyning.dk](mailto:hr@frb-forsyning.dk).

# **Vi behandler følgende oplysninger om dig**

Vi behandler følgende såkaldte almindelige oplysninger om dig, som vi enten har modtaget fra dig, dine referencer, kommuner og uddannelsesinstitutioner eller fundet via sociale medier, som LinkedIn eller via øvrige relevante søgninger på internettet:

* Navn, adresse, e-mailadresse, telefonnummer, stilling
* Oplysninger om kvalifikationer og kompetencer, ex uddannelse, eksamensbeviser, kurser, certificeringer, erhvervserfaring, sprogkundskaber og lignende samt skriftlige anbefalinger, familieoplysninger, fritidsinteresser og CPR-nr. (hvis medsendt af dig)
* Foto og video (hvis medsendt af dig)
* Referencer og deres kontaktoplysninger (navn, telefonnummer, e-mail, stilling og relation) samt eventuelle noter fra samtaler med disse, såfremt der er indhentet særskilt samtykke hertil
* Videoer optaget af dig selv i fbm. rekrutteringen
* Oplysninger om dig på offentligt tilgængelige sociale medier noteres og gemmes ikke
* Evalueringsnoter og noter fra samtaler noteret af de rekrutteringsansvarlige i Frederiksberg Forsynings A/S', herunder oplysninger om løn/lønforventning

\*Helbredsoplysninger medmindre det er relevant for ansættelsen, race eller etnisk baggrund, politisk, religiøs eller filosofisk overbevisning, fagforeningsmæssigt tilhørsforhold, genetiske eller biometriske data hvis behandling med henblik på identifikation, seksuelle forhold / seksuel orientering.

* Tests, fx færdighedstest og personlighedsanalyse
* Eventuelle oplysninger om dig modtaget fra rekrutteringsbureauer o.l.
* Oplysninger fra offentlige myndigheder i fald en eventuel ansættelse skal ske med baggrund i løntilskud, jobtræning, praktik, mv.
* Oplysninger om helbredsmæssige forhold, såfremt det er relevant for ansættelsen ex fleksjob, skånejob o.l.
* Oplysninger om eventuelle strafbare forhold, såfremt der er indhentet særskilt samtykke hertil
* Gyldig arbejds- og opholdstilladelse

# Formål og retsgrundlag for behandling

Formålet med vores behandling af dine personoplysninger er rekruttering til Frederiksberg Forsynings Serviceselskab A/S.

Vi behandler kun dine personoplysninger i det omfang, det er nødvendigt for at opfylde de formål, hvortil oplysningerne er indsamlet.

Hvis det er sagligt i forhold til den stilling, som du søger, og du har samtykket hertil, beder vi dig forevise os din straffeattest. Vi opbevarer ikke din straffeattest, men noterer alene, om vi har fået forevist en ren straffeattest i forhold til den pågældende stilling.

Vores retsgrundlag for behandling af dine oplysninger:

* Databeskyttelsesforordningens artikel 6, stk. 1, litra b om nødvendig behandling med henblik på indgåelse af aftale med den registrerede eller for at opfylde en aftale med den registrerede.
* Databeskyttelsesforordningens artikel 6, stk. 1, litra a om samtykke f.s.v.a. tests og straffeattest (forevisning).
* Datebeskyttelsesforordningens artikel 6, stk. 1, litra f om legitim interesse, hvor Frederiksberg Forsynings Serviceselskab A/S' legitime interesse er at besætte ledige stillinger med kvalificerede ansøgere.

# Opbevaring af data

Hvis du får afslag på din ansøgning slettes dine personoplysninger hurtigst muligt og senest 6 måneder efter afslaget. Det inkluderer al information i forbindelse med rekrutteringen. Herunder fysiske og elektroniske kopier af ansøgning, CV, billeder, film og øvrige dokumenter samt interne mails, noter, personprofil/testresultater o.l.

Hvis du bliver ansat, henvises til ”Privatlivspolitik for medarbejdere”, som vil være tilgængelige på vores intranet.

# Videregivelse af data

Vi videregiver ikke dine personoplysninger til andre i forbindelse med rekrutteringsprocessen uden dit samtykke. Vi anmoder derfor om dit samtykke ifm. Indhentning af referencer.

Vi videregiver alene dine personoplysninger til relevante personer i Frederiksberg Forsynings Serviceselskab A/S, som har relevans i ansøgningsprocessen såsom rekrutterende ledere og medarbejdere, tillidsrepræsentanter og HR.

Vi bruger følgende databehandlere ved rekruttering:

* Emply International, Visma og eventuelt rekrutterings- og headhunting bureauer.

**Dine rettigheder**

Såfremt du ønsker at gøre brug af nedenstående rettigheder, skal du kontakte os gennem de kontaktoplysninger, som er oplistet øverst i privatlivspolitikken.

Dine rettigheder er følgende:

* **Ret til indsigt (se personoplysninger**): Du har ret til at få indsigt i de personoplysninger, vi behandler om dig, samt en række yderligere oplysninger. Adgangen til indsigt må dog ikke krænke andres rettigheder og frihedsrettigheder.
* **Ret til berigtigelse (rettelse)**: Du har ret til at få urigtige personoplysninger om dig selv rettet.
* **Ret til sletning af personoplysninger:** I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer.
* **Ret til begrænsning af behandling**: Du har i visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på, at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.
* **Ret til at transmittere oplysninger (dataportabilitet)**: Når vores behandling af dine personoplysninger baserer sig på samtykke eller en kontrakt, og behandlingen er foretaget automatisk, har du ret til dataportabilitet. Denne ret indebærer, at du har ret til at få tilsendt de personoplysninger, som vi behandler om dig i et struktureret, almindeligt anvendt og maskinlæsbart format, som du har ret til at overføre til en anden tjenesteyder.
* **Ret til indsigelse:** Du har i visse tilfælde ret til at gøre indsigelse mod vores ellers lovlige behandling af dine personoplysninger. Du kan også gøre indsigelse mod behandling af dine oplysninger til direkte markedsføring.
* **Ret til at trække samtykke tilbage**: Hvis vi baserer vores behandling på dit samtykke, har du til enhver tid ret til at trække dit samtykke til Frederiksberg Forsynings Serviceselskab A/S’ behandling af dine personoplysninger helt eller delvist tilbage. Din tilbagetrækning af dit samtykke berører ikke lovligheden af den behandling, som Frederiksberg Forsynings Serviceselskab A/S har foretaget, indtil din tilbagetrækning af samtykket. Hvis du tilbagekalder dit samtykke, har det derfor først virkning fra dette tidspunkt.

Du kan i øvrigt læse mere om dine rettigheder i Datatilsynets vejledning om de registreredes rettigheder, som du kan finde på www.datatilsynet.dk.

Hvis der i forbindelse med din anmodning om brug af dine rettigheder hersker rimelig tvivl om din identitet, har vi ret til at anmode om yderligere oplysninger, der er nødvendige for at bekræfte din identitet. I sådanne tilfælde vil vi behandle og registrere disse yderligere oplysninger om dig, idet vil vi begrænse omfanget af vores anmodning samt opbevaring mest muligt.

**Klage**

Du har ret til at klage til Datatilsynet over Frederiksberg Forsynings Serviceselskab A/S’ behandling af dine personoplysninger.

Datatilsynets kontaktoplysninger er følgende:

Adresse: Carl Jacobsens Vej 35, 2500 København

E-mail: [dt@datatilsynet.dk](mailto:dt@datatilsynet.dk)

Telefon: + 45 33 19 32 00

Hjemmeside: [www.datatilsynet.dk](http://www.datatilsynet.dk/)